VS001497
Datum: 1995-01-07T01:00:00.000+01:00
datum_sodbe_i_stopnje: 2005-09-15T00:00:00.000Z
podrocje: višina odškodnine za nepremoženjsko škodo
institut: telesne bolečine - strah - skaženost - zmanjšanje življenjske aktivnosti
skupina: poškodbe kolena in goleni in njihove posledice
fischer: srednje hudi primeri
odskodnina: 3.000.000,00 SIT
opombe: II Ips 284/2006. Revizija tožeče stranke je bila zavrnjena.
sodisce: Vrhovno sodišče

## Oškodovanec

**Spol:**

moški

**Starostna skupina:**

od 30 do 35 let

Električar.

## Škodni dogodek

Poškodovan pri delu, ko je izgubil ravnotežje na lestvi, ki se je zamajala in popeljala, in pri tem odskočil.

## Poškodba

Raztrganina sprednje križne vezi desnega kolena.

## Telesne bolečine

2.000.000,00 SIT Trajne hude bolečine 3 dni, občasne hude bolečine 3 dni, trajne zmerne bolečine 20 dni, občasne zmerne bolečine 21 dni, trajne lažje bolečine 1 mesec in občasne lažje bolečine, ki jih čuti še sedaj in so posledica nestabilnosti kolena, pojavljajo pa se ob obremenitvah, hoji po neravnem terenu in stopnicah.

#### Hospitalizacija

4 dni hospitalizacija v bolnišnici, operativni poseg na desnem kolenu v prevodni anasteziji.

#### Ambulantno zdravljenje

14 pregledov v travmatološki ambulanti.

#### Rehabilitacija

20 fizioterapij.

#### Nevšečnosti med zdravljenjem

Nativno slikanje desnega kolena, 7 dni nošenja mavčne imobilizacije, 3-krat punkcija desnega kolenskega sklepa, 2 tedna hoje z berglami in občasna nošnja ortoze za koleno.

## Strah

200.000,00 SIT Primarnega strahu ni utrpel, saj si je poškodoval le desno koleno, ki je bilo že prej poškodovano in je bil občutek nestabilnosti oškodovancu že večkrat poznan. Sekundarni strah v obliki zaskrbljenosti za zdravje in izid zdravljenja se je upravičeno pojavil, ko je zaradi raztrganja notranjega miniskusa koleno zaskočilo in je bila bolečina izrazitejša. Ta strah je nekoliko popustil nekaj ur po dogodku, ko je oškodovancu koleno deblokiralo. Kasneje pa je stopnja tega strahu naraščala zaradi vztrajanja težav in ponovnih blokad in je bila izrazita neposredno pred operativnim posegom.

## Zmanjšanje življenjske aktivnosti

800.000,00 SIT Funkcionalne omejitve povzročajo nestabilnost desnega kolena, ta pa povzroča nezanesljivost pri opravilih, kjer je potrebno stabilno koleno. Zaradi tega oškodovanec ne more opravljati terenskega dela, dela na strehi, lestvah in ne hoditi po neravnem terenu. Zamenjati je moral delovno mesto ter opustiti večino rekreativnega športa. Funkcionalna omejitev ni izključna posledica predmetne poškodbe in njen delež ne presega 30%.

## Skaženost

Zahtevek za plačilo odškodnine za duševne bolečine zaradi skaženosti je bil pravnomočno zavrnjen, saj je bilo ugotovljeno, da občasna nošnja kolenske opornice ne povzroča trajno spremembo oškodovančeve zunanjosti in tako niso podani objektivni kriteriji za obstoj te vrste negmotne škode. Podan pa tudi ni subjektivni element, saj oškodovanec ni zatrjeval in dokazal, da duševno trpi.

---

ZOR člen 200, 203